
A V I Z

asupra proiectului de Lege pentru aprobarea Ordonanţei Guvernului nr.91/2000 pentru ratificarea Memorandumului de finanţare PHARE dintre Guvernul României şi Comisia Europeană referitor la Programul pentru reforma protecţiei sociale şi implementarea acquis-ului comunitar în sectorul  social (Consensus III), semnat la Bucureşti la 30 decembrie 1999.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei Guvernului nr.91/2000 pentru ratificarea Memorandumului de finanţare PHARE dintre Guvernul României şi Comisia Europeană referitor la Programul pentru reforma protecţiei sociale şi implementarea acquis-ului comunitar în sectorul  social (Consensus III), semnat la Bucureşti la 30 decembrie 1999, trimis cu adresa nr.172 din 12 martie 2001 şi înregistrată sub nr.419/XVIII/11 din 12 martie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 14 martie 2001.



Membrii comisiei au examinat Ordonanţa de urgenţă nr.91/2000 supusă aprobării, expunerea de motive la proiectul de lege şi avizul favorabil al Consiliului Legislativ nr.850/17.08.2001.  



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 1 martie 2001.


În raport de obiectul şi conţinutul său, proiectul de lege face parte din categoria legilor ordinare.

